OzLabs/hebrew-wiki-articles huggingface dataset:
רקהה שארמה

רקהה שאנטי שארמה (באנגלית: Rekha Shanti Sharma; בהינדי: रेखा शान्ति शर्मा; נולדה בשנת 1970) היא שחקנית קנדית.

== קורות חייה ==
נולדה בוונקובר שבקולומביה הבריטית להורים שהיגרו מהעיר אוטר פרדש שבהודו לפיג'י בתקופת הראג' הבריטי ולאחר מכן היגרו לקנדה והשתקעו שם. אביה הוא כומר הינדי.

מנגנת בסרנגי , כלי מיתר הודי.

== פילמוגרפיה ==
=== קולנוע ===
{| class="wikitable"
!שנה
!שם הסרט
!הערות
|-
|2002
|כוננות גבוהה
|
|-
|2003
|The Invitation
|
|-
|2003
|Where's the Party Yaar?
|קומדיית גינונים (comedy of manners)
|-
|2003
|שעת האפס
|
|-
|2005
|Edison
|
|-
|2005
|אנשים ללא מורא
|
|-
|2006
|Memory
|
|-
|2007
|Whisper
|
|-
|2007
|הנוסע השמיני נגד הטורף 2
|
|-
|2009
|Love Happens
|
|-
|2013
|שדים טסמנים
|
|-
|2014
|Dark Harvest
|
|-
|2015
|No Men Beyond This Point
|
|}

=== טלוויזיה ===
{| class="wikitable"
!שנה
!שם סדרת או סרט הטלוויזיה
!דמות
!מידע נוסף
|-
|2002–2003
|ג'ון דו
|סטלה
|
|-
|2005
|Ladies Night
|
|סרט טלוויזיוני 
|-
|2005–2006
|Da Vinci's City Hall
|קונסטבל סינדי וינטרס
|
|-
|2006–2009
|בטלסטאר גלקטיקה
|טורי פוסטר 
|
|-
|2009–2011
|וי
|סאריטה מאליק
|
|-
|2014–2015
|100
|דוקטור לורליי סינג
|עונה 2
|-
|2016
|עברה האפל
|דוקטור מאתור
|סרט טלוויזיוני 
|-
|2019
|Limetown
|סוכנת מיוחדת סידיקי
|4 פרקים
|-
|2021–2022
|הצהובות 
|ג'סיקה רוברטס
|תפקיד משני; 6 פרקים
|-
|2022–2024
|רופא ללא גבולות
|ד"ר ניטה דאבי
|תפקיד ראשי (עונות 4-3); 22 פרקים
|}

===משחקי וידאו===
{| class="wikitable"
!שנה
!שם המשחק
!דמות
|-
|2019
|Star Trek Online<ref></ref>
|אלן לאנדרי<ref></ref>
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה קנדיות
קטגוריה:קנדיות שנולדו ב-1970
Seq (פקודה)

seq (באנגלית: Sequences Of Numbers) היא פקודה במערכת הפעלה דמוית יוניקס המציגה רצף של מספרים בסדר מוגדר מראש.

== שימוש ==
השימוש הסטנדרטי בפקודת <code>seq</code>, בסביבת יוניקס, יתבצע כדלקמן ויציג רצף של מספרים מהספרה 1 ועד 5:<syntaxhighlight lang="bash">
$ seq 5
1
2
3
4
5
</syntaxhighlight>הצגת רצף של מספרים מהספרה 1 ועד 20 עם קפיצות של 4 באמצעות פקודת <code>seq</code>, יתבצע כדלקמן:<syntaxhighlight lang="bash">
$ seq 1 4 20
1
5
9
13
17
</syntaxhighlight>הצגת רצף של מספרים מהספרה 1 ועד 10 ובסמוך לכל מספר תופיע מחרוזת, יתבצע כדלקמן:<syntaxhighlight lang="bash">
$ seq -s "sec " 10
1sec 2sec 3sec 4sec 5sec 6sec 7sec 8sec 9sec 10
</syntaxhighlight>

היא משמשת לעיתים ליצירת מונה בלולאת for:
<syntaxhighlight lang="bash">
for i in `seq 5`; do
 do_some_command $i
done
</syntaxhighlight>

== קישורים חיצוניים ==
* [http://mally.stanford.edu/~sr/computing/basic-unix.html רשימת פקודות יוניקס ]

קטגוריה:פקודות מחשב
קטגוריה:פקודות יוניקס
אנה גאלווין

אנה גאלווין (באנגלית: Anna Galvin; נולדה ב-19 באוקטובר 1969) היא זמרת מצו-סופרן, שחקנית ומדבבת אוסטרלית.

== ביוגרפיה ==
נולדה במלבורן, בירת מדינת ויקטוריה שבאוסטרליה. בוגרת אוניברסיטת מלבורן. למדה משחק בבית הספר לדרמה של אוקספורד באנגליה. תחביביה כוללים סיוף, רכיבה על סוסים, סקי, גלישת גוף והחלקה על גלגיליות. ב-2003 התחתנה עם ראול אינגליס ונולדה להם בת.

== פילמוגרפיה ==
=== סדרות טלוויזיה ===
{| class="wikitable sortable"
!שנים
!שם סדרת הטלוויזיה
!שם הדמות
!הערות נוספות
!סימוכין
|-
|1994
|Scavengers
|אנדרואיד
|
|
|-
|1996
|The Genie From Down Under
|ליידי דיאנה טאונס
|
|
|-
|1997
|הרפתקאותיו החדשות של רובין הוד
|העלמה מריון פיצווטר
|
| rowspan="3" |
|-
| rowspan="2" |1998
|The Sentinel
|הבלשית מייגן קונור
|
|-
|The Genie From Down Under 2
|ליידי דיאנה טאונס
|ספין אוף
|-
|2007
|איש הפח
|"עיני לבנדר"
|מיני סדרה בערוץ 
|
|-
| rowspan="2" |2008
| rowspan="2" |זרע אנדרומדה 
| rowspan="2" |ליסה סטון
|מיני סדרה
| rowspan="4" |
|-
|מבוססת על הספר זרע אנדרומדה
|-
|2011–2013
|
|רייצ'ל יאנג
|
|-
|2019
|Unspeakable
|דוקטור קים מת'יוז
|
|}

=== סרטי טלוויזיה ===
{| class="wikitable sortable"
!שנה
!שם הסרט
!שם הדמות
!הערות נוספות
|-
|2006
|Veiled Truth
|ג'אנט
|
|-
|2007
|My Baby Is Missing
|דיינה הוץ'
|
|-
|2007
|Second Sight
|מארי קופמן
|
|-
|2008
|The Secret Lives of Second Wives
|קלייר
|
|-
|2010
|הילד שצעק זאב
|גברת קארלסברג
|
|-
|2012
|סקיילר נגד המפלצת
|תאודוסיה
|
|-
|2017
|רופוס 2
|קאט אלדר
|
|-
|2019
|Ruby Herring Mysteries: Silent Witness
|אלי בלות'
|
|}

=== סרטי הפצה ישירה ===
{| class="wikitable sortable"
!שנה
!שם הסרט
!הדמות
!הערות נוספות
|-
|2014
|ברבי והדלת הסודית
|האמא
|מדבבת
|}

=== סרטי קולנוע ===
{| class="wikitable sortable"
!שנה
!שם הסרט
!שם הדמות
!הערות נוספות
|-
|2010
|Messages Deleted
|ליסה קוואן
|
|-
|2010
|Transparency
|ד"ר ארנהרט
|
|-
|2014
|Way of the Wicked
|לורה
|
|-
|2016
|וורקראפט: ההתחלה
|דראקה
|
|-
|2021
|Crimson Point
|גייל
|פוסט-פרודקשן
|}

==קישורים חיצוניים==

== הערות שוליים ==

קטגוריה:זמרות אוסטרליות
קטגוריה:שחקניות קולנוע וטלוויזיה אוסטרליות
קטגוריה:מדבבות אוסטרליות
קטגוריה:אוסטרליות שנולדו ב-1969
קטגוריה:אוסטרלים שנולדו ב-1969
נחום פינגר

נחום פינגר (נולד ב-30 בנובמבר 1939) הוא פרופסור מן המניין (אמריטוס) ומראשוני המחלקה להנדסת תעשייה וניהול באוניברסיטת בן-גוריון בנגב. כיהן כרקטור אוניברסיטת בן-גוריון בנגב (2002-1994) וכסגן יו"ר המועצה להשכלה גבוהה (2012-2010).

==ביוגרפיה==
נחום פינגר נולד בשנת 1939 בעיירה נובוסליצה, שבבסרביה (כיום בשטח אוקראינה), בן יחיד לישעיהו-אברהם פינגר ולגולדה-מירה לבית בנצ'יק. אביו ורוב בני משפחתו נספו בגטאות ובמחנות הריכוז בטרנסניסטריה, והוא היה בין ילדי העיירה הבודדים ששרדו את השואה. ב-1946 הגיע כפליט, יחד עם אמו ודודתו אשר גידלוהו יחדיו, לעיר דז' שברומניה.

בינואר 1951 עלו לארץ ושוכנו במעברת מחנה דוד על יד חיפה, שם שהו במשך כ-4 שנים. ב-1954 עברו בני המשפחה להתגורר בשיכון פקר, שכונה שהוקמה ברמת השרון לצורך קליטת ניצולי השואה מנובוסליצה.

התחנך בבית הספר היסודי במעברה, במוסד "יקיר" בכפר הרא"ה, בתיכון "יבנה" בחיפה ובתיכון ביל"ו בתל אביב. עם סיום לימודיו בשנת 1957 התגייס לחיל השריון.

ב-1960 התקבל ללימודים באוניברסיטת קולומביה שבניו יורק, שם סיים תואר ראשון (1964), שני (1965) ושלישי (1970) בהנדסת תעשייה וניהול. בהמשך סיים באוניברסיטת קולומביה גם תואר שני (1975) ושלישי (1986) בחינוך מבוגרים.

בשנת 1972 חזר לארץ והצטרף לסגל אוניברסיטת בן-גוריון בנגב, מתוך תפיסה שראתה בהקמת אוניברסיטה בנגב נדבך חשוב במימוש החזון הציוני. היה ממקימי המחלקה להנדסת תעשייה וניהול, וכיהן כראש המחלקה בשנים 1975–1976 ובשנים 1978–1984. תחומי המחקר שלו כללו השפעת תמריצים ממשלתיים על ניהול, פריון בענפי התעשייה והשירותים, שיפור שיטות, איכות בתעשייה, וחינוך הנדסי-טכנולוגי.

בין השנים 1989–1994 כיהן כדיקן הפקולטה למדעי ההנדסה.

בשנת 1994 נבחר לתפקיד רקטור האוניברסיטה, בו כיהן עד שנת 2002 (שתי קדנציות). במסגרת תפקיד זה יזם הקמתן של מחלקות חדשות, תוכניות לימודים חדשות ושיתופי פעולה אקדמיים, אשר הביאו לפיתוחה של האוניברסיטה ולהרמת קרנה במישור הלאומי הבינלאומי.

בשנת 2007 מונה לחבר המועצה להשכלה גבוהה האחת-עשרה, וכיהן בה עד שנת 2012. במהלך תקופה זו כיהן גם כיו"ר ועדת המשנה להערכת איכות במועצה להשכלה גבוהה.

בשנת 2010 מונה לסגן יו"ר המועצה להשכלה גבוהה, בו כיהן עד שנת 2012.

נחום פינגר מתגורר בעומר, נשוי לד"ר מיה פינגר לבית מוסביצקי, אמנית ומרצה בתחום האומנות, ואב לשניים.

משנת 2004 מכהן כיו"ר ארגון יוצאי נובוסליצה, עמותה העוסקת בהנצחת מורשת יהודי העיירה נובוסליצה שבאוקראינה.

==הוקרה==
בשנת 1997 הוענק לו תואר דוקטור לשם כבוד מטעם אוניברסיטת טרנסילבניה של בראשוב.

בשנת 2012 הוענק לו אות יקיר באר שבע.

בשנת 2014 הוענק לו פרס מפעל חיים מטעם לשכת המהנדסים והאדריכלים בישראל.

בשנת 2017 הוענק לו תואר דוקטור לשם כבוד מטעם האוניברסיטה הטכנית של קלוז'-נאפוקה ברומניה.

בשנת 2022 הוענק לו אות בן-גוריון.

== קישורים חיצוניים ==

* [https://cris.bgu.ac.il/en/persons/nachum-finger נחום פינגר], באתר אוניברסיטת בן-גוריון

==הערות שוליים==

קטגוריה:בעלי תואר דוקטור מאוניברסיטת קולומביה
קטגוריה:רקטורי אוניברסיטת בן-גוריון בנגב
קטגוריה:סגל אוניברסיטת בן-גוריון בנגב: הנדסת תעשייה וניהול
קטגוריה:סגני יושב ראש המועצה להשכלה גבוהה
קטגוריה:יקירי באר שבע
קטגוריה:ישראלים שנולדו ב-1939
1939 במוזיקה

== אירועים ==
* מנואל דה פאיה עוזב את גרנדה לְהַגלוֹת בארגנטינה

== אופרה ==
* לילא ומג'נון
* The Old Maid and the Thief 

== מוזיקה קלאסית ==

== להקות שהוקמו ==
* ביסטריצה באבי
* קלרנס פונטיין

== להקות שהתפרקו ==
* BBC Television Orchestra 
* Chicago City Opera Company 
* התזמורת הסימפונית של פריז

== נולדו ==
* אריק איינשטיין, זמר, פזמונאי ושחקן (נפטר ב-2013)
* מרווין גיי, זמר נשמה אמריקאי (נרצח ב-1984)
* דאסטי ספרינגפילד, זמרת פופ ומוזיקת נשמה בריטית (נפטרה ב-1999)
* טינה טרנר, זמרת ושחקנית אמריקאית
* יהורם גאון, זמר ושחקן ישראלי

== נפטרו ==
* 16 בינואר – אייב הולצמן, מלחין אמריקאי (נולד ב-1874)
* 9 בפברואר – הרשל אוונס, נגן סקסופון אמריקאי (נולד ב-1909)
* 11 בפברואר – פרנץ שמידט, מלחין אוסטרי (נולד ב-1874)
* 17 בפברואר – וילי הס, מוזיקאי גרמני (נולד ב-1859)
* 9 במרץ – ארנסט הייר, זמר אמריקאי (נולד ב-1883)

== שירים ==
* Kiss me Goodnight, Sergeant Major
* Body and Soul
* Over the Rainbow
* The Lion Sleeps Tonight
* We'll Meet Again
* אני נושא עמי
* להפציץ את אנגליה
* תחת חורבות פולין

== קישורים חיצוניים ==

קטגוריה:1939 במוזיקה
דוד אלחייני

אלחייני (מאחורה לצד [[יוסי דגן) בהרמת כוסית עם ראשי מועצת יש"ע.]]
דוד אלחייני (נולד ב-1960) הוא ראש המועצה האזורית ערבות הירדן. כיהן עד 6 בספטמבר 2022 כיו"ר מועצת יש"ע.

== ביוגרפיה ==
אלחייני נולד בטבריה. הוא מתגורר בבקעת הירדן מאז 1983 ועוסק בחקלאות.

בשנת 1993 הקים את ועד מתיישבי בקעת הירדן, ובין השנים 1994-1999 כיהן כיו"ר הוועד.

בבחירות למועצות האזוריות בשנת 2004 קיבל רק 5% מקולות הבוחרים. בבחירות למועצות האזוריות בינואר 2009 התמודד על תפקיד ראש מועצת ערבות הירדן, וזכה בכ־35% מהקולות. בבחירות חוזרות התמודד מול דובי טל, זכה בכ־54% מהקולות ונבחר לראשות המועצה. בבחירות 2013 נבחר בשנית לתפקיד כמועמד יחיד, ובבחירות 2018 נבחר לתפקיד ברוב של 59.35% מול שני מועמדים אחרים.

ב-4 בנובמבר 2019 נבחר ליו"ר מועצת יש"ע, אחרי שגבר על יגאל להב, ראש מועצת קרני שומרון. ביולי 2022 הודיע על פרישתו מתפקידו זה וב-6 בספטמבר 2022 הוחלף על ידי שלמה נאמן.

אלחייני גר במושב ארגמן שבבקעת הירדן. הוא נשוי לחנה ואב לשלושה. בבעלות משפחתו משק לגידול צמחי תבלין.

==עמדות==
בתחילת יוני 2020 יצא אלחייני נגד תוכנית המאה שהציגו נשיא ארצות הברית דונלד טראמפ וג'ארד קושנר, וצוטט כי תוכנית המאה מוכיחה שהם אינם ידידים של ישראל, וכי התוכנית מסכנת את ביטחון המדינה. דבריו זכו לגינוי ממנהיגי הליכוד. לקראת הבחירות לנשיאות ארצות הברית 2020, תמך בג'ו ביידן, זאת בניגוד לרוב מוחלט של אנשי הימין.

לקראת הבחירות לכנסת ה-24 תמך במפלגת "תקווה חדשה", ובהצטרפותה לממשלת ישראל השלושים ושש.

==קישורים חיצוניים==

* 
* , מתוך העיתון בשבע, גיליון 872, ז' בכסלו תש"פ

==הערות שוליים==

קטגוריה:ראשי מועצת יש"ע
קטגוריה:ראשי רשויות מקומיות מטעם הליכוד
קטגוריה:אנשי המושב
קטגוריה:ראשי המועצה האזורית ערבות הירדן
קטגוריה:ארגמן (מושב)
קטגוריה:ישראלים שנולדו ב-1960
לוי ואט

לוי סטיבן ואט (באנגלית: Loy Stephen Vaught; נולד ב-27 בפברואר 1967) הוא כדורסלן עבר אמריקאי, אשר שיחק בליגת ה-NBA בין השנים 1990–2001. ממוצעיו הכוללים לאורך הקריירה הם 10.1 נקודות ו-7.1 ריבאונדים למשחק.

==קריירת מכללות==
ואט נולד בעיר גרנד ראפידס אשר במישיגן, ובין השנים 1986–1990 למד באוניברסיטת מישיגן. בעונתו השלישית בקבוצת הכדורסל של האוניברסיטה, 1988/1989, זכה עמה בטורניר אליפות המכללות לראשונה בתולדות המועדון. באותה עונה שימש כשחקן חמישייה קבוע, לצד כוכב הקבוצה גלן רייס, ותרם 12.6 נקודות ו-8.0 ריבאונדים בממוצע למשחק. במשחק הגמר גברה מישיגן על אוניברסיטת סיטון הול, אותה הוביל הרכז האוסטרלי אנדרו גייז, בתוצאה 80–79. בעונתו האחרונה במישיגן רשם ואט ממוצעים של 15.5 נקודות ו-11.2 ריבאונדים למשחק, אך קבוצתו הודחה כבר בסיבוב השני של טורניר המכללות.

==קריירה ב-NBA==
בדראפט ה-NBA{{כ}} 1990 נבחר ואט על ידי לוס אנג'לס קליפרס, בבחירה ה-13. לאחר 3 עונות סולידיות כשחקן ספסל, בעונת זכה למקום קבוע בחמישייה הפותחת וקלע 11.7 נקודות בממוצע למשחק. ב-3 העונות הבאות היה השחקן הבולט של הקבוצה, כאשר בכל אחת מהעונות הוביל את הקליפרס הן בנקודות והן בריבאונדים, עם ממוצעים של 16.2 נקודות ו-10.0 ריבאונדים למשחק לאורך התקופה. בנובמבר 1997 סבל ואט מפציעה קשה בגבו, אשר השביתה אותו ממשחק עד לפברואר 1999. ב-8 עונותיו עם הקליפרס רשמה הקבוצה מאזן כולל של 243 ניצחונות לעומת 413 הפסדים (37.0%), ובשלוש העונות בהן העפילה לשלב הפלייאוף הודחה כבר בסיבוב הראשון. בעת עזיבתו את הקבוצה בשנת 1998 היה ואט הריבאונדר המוביל בתולדות המועדון, עם 4,471 ריבאונדים, וכן ניצב במקום הרביעי ברשימת הקלעים המובילים של הקליפרס, עם 6,614 נקודות.

בעונות עד שיחק עבור דטרויט פיסטונס, דאלאס מאבריקס ו-וושינגטון ויזארדס, אך מיעט לשחק ונעדר ממשחקים רבים בשל פציעתו בגב. בנובמבר 2001 הודיע על פרישה ממשחק, בגיל 33.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני אוניברסיטת מישיגן
קטגוריה:בחירות דראפט של לוס אנג'לס קליפרס
קטגוריה:כדורסלני לוס אנג'לס קליפרס
קטגוריה:כדורסלני דטרויט פיסטונס
קטגוריה:כדורסלני דאלאס מאבריקס
קטגוריה:כדורסלני וושינגטון ויזארדס
קטגוריה:אמריקאים שנולדו ב-1967
ארנסט פון שטרן

ארנסט פון שטרן, מתוך סדרת דיוקנאות של פרופסורים ב[[אוניברסיטת האלה, מעשי ידי סוזן פון נטוזיוס ]]
ארנסט פון שטרן (בגרמנית: Ernst von Stern; 25 ביוני 1859 – 27 באפריל 1924) היה היסטוריון של העת העתיקה ופילולוג קלאסי, גרמני-רוסי.

==ביוגרפיה==
פון שטרן, בן למשפחה גרמנית בלטית, למד באוניברסיטת טרטו, באוניברסיטת לייפציג ובאוניברסיטת אודסה. לימד באוניברסיטת מוסקבה (1900–1901) והיה חבר מן המניין באוניברסיטת אודסה (1896–1911) ומנהל המוזיאון של החברה הקיסרית להיסטוריה ועתיקות.

בראשית המאה ה-20 ערך חפירות ארכאולוגיות במושבה האיונית באי ברזן שב.

ב-1911 הוזמן לאוניברסיטת האלה ובא ללמד בה. בין השנים 1923–1924, שימש רקטור האוניברסיטה.

==קישורים חיצוניים==

* [https://www.catalogus-professorum-halensis.de/sternernstvon.html ביוגרפיה של ארנסט פון שטרן], באתר של אוניברסיטת האלה-ויטנברג
* [https://portal.dnb.de/opac.htm?method=simpleSearch&query=117274542 חיבורים של ארנסט פון שטרן] בקטלוג הספרייה הלאומית הגרמנית

קטגוריה:היסטוריונים גרמנים
קטגוריה:פילולוגים גרמנים
קטגוריה:סגל אוניברסיטת האלה-ויטנברג
קטגוריה:בוגרי אוניברסיטת אודסה
קטגוריה:רוסים שנולדו ב-1859
קטגוריה:גרמנים שנולדו ב-1859
קטגוריה:גרמנים שנפטרו ב-1924
קטגוריה:רוסים שנפטרו ב-1924
מיירון פרינצמטאל

מיירון פרינצמטאל (באנגלית: Myron Prinzmetal; 8 בפברואר 1908 – 8 בינואר 1987) היה קרדיולוג אמריקאי, שעסק בעיקר בתחומים של יתר לחץ דם ושל הפרעות קצב. ידוע בעיקר על תיאור התופעה הקרויה על שמו - תעוקת לב על שם פרינצמטאל (Prinzmetal's angina).

==ביוגרפיה==
פרינצמטאל נולד ב-1908 בבפאלו, ניו יורק, לאנה והארי פרינצמטאל. בהמשך עברה משפחתו ללוס אנג'לס, שם למד מיירון בבית הספר על שם תאודור רוזוולט. הוא סיים תואר ראשון מאוניברסיטת קליפורניה בלוס אנג'לס, תואר ברוקחות מאוניברסיטת קליפורניה בסן פרנסיסקו ותואר דוקטור לרפואה ב-1933 מ-UCSF - בית הספר לרפואה של אוניברסיטת קליפורניה בסן פרנסיסקו<ref name=Agress></ref>. כסטודנט הוא עבד יחד עם רוקחים נוספים על סינתזה של אמפטמין<ref name=latimes></ref>.

פרינצמטאל סיים את התמחותו הרפואית בסן פרנסיסקו, משם עבר לסנט לואיס לצורך עבודה בבית החולים "Barnes-Jewish hospital". ב-1935 הפך לעמית בבית החולים מאונט סיני שבניו יורק. בהמשך היה גם לעמית ביוניברסיטי קולג' לונדון, שם עבד יחד עם ג'ורג' פקרינג על מחקר בנושא ההורמון רנין, וכן לעמית באוניברסיטת דרום קליפורניה. בשנת 1938 חזר ללוס אנג'לס שם שימש בתפקיד מחקרי בבית החולים "ארזי הלבנון" וכן ניהל מרפאה פרטית<ref name=Agress/>.

פרינצמטאל חיבר לפחות 165 מאמרים במהלך הקריירה<ref name=Agress/>, כאשר הנושא המרכזי בו עסק היה יתר לחץ דם. פרינצמטאל תיאר את התופעה הנקראת על שמו - תעוקת לב על שם פרינצטאל (Prinzmetal's angina), שהיא סוג שונה של תעוקת לב המתרחש בזמן מנוחה<ref name=latimes/>. במהלך מלחמת העולם השנייה הוא עסק בנושא הלם הנגרם כתוצאה מטראומה וכוויות. בנוסף לכך פרסם במהלך הקריירה מחקרים שעסקו בהפרעות קצב ובאלקטרוקרדיוגרפיה.

על אף שהתעסק בעיקר בתחום הקרדיולוגיה, עסק פרינצמטאל גם בחקר מחלות ריאות ומחלות כליות. הוא היה לאחד הרופאים הראשונים בחוף המערבי שהשתמשו ביוד לטיפול במחלת גרייבס<ref name=Agress/>.

לפרינצמטאל היו ארבעה ילדים מאשתו הראשונה. הוא פרש ב-1971 ונפטר בלוס אנג'לס ב-8 בינואר 1987<ref name=latimes/>.

==הערות שוליים==

קטגוריה:קרדיולוגים אמריקאים
קטגוריה:רופאים אמריקאים
קטגוריה:בוגרי אוניברסיטת קליפורניה בלוס אנג'לס
קטגוריה:בוגרי אוניברסיטת קליפורניה בסן פרנסיסקו
קטגוריה:אמריקאים שנולדו ב-1908
קטגוריה:אמריקאים שנפטרו ב-1987
יוזף פוסיפאל

יוזף פוסיפאל (בגרמנית: Josef Posipal; 20 ביוני 1927 - 21 בפברואר 1997) היה כדורגלן רומני-גרמני, ששיחק בעמדת המגן הימני. היה חלק מנבחרת גרמניה המערבית שזכתה במונדיאל 1954.

==ביוגרפיה==
יוזף פוסיפאל נולד למשפחה גרמנית אתנית בלוגוז' שברומניה. בגיל 16 עברה משפחתו של פוסיפאל לגרמניה. בצעירותו התמקד בשחייה ובכדוריד. בשנת 1949 הצטרף להמבורג, שהתעניינה בו כחלוץ. עם זאת, קנופפל גילה עד מהרה כי פוסיפאל היה מגן ימני חזק ומשך אותו מלשחק בהתקפה לעדה אחורית. כבר שנה לאחר מכן בשנת 1950 התכוון מאמן נבחרת מערב גרמניה, זפ הרברגר, לצרף אותו לסגל למשחק הבינלאומי הראשון של גרמניה לאחר מלחמת העולם השנייה, אולם גורמים רשמיים גילו שלפוסיפאל יש אזרחות רומנית ולא גרמנית. לאחר שהפך לאזרח מערב גרמני בשנת 1951, פוסיפאל עלה לראשונה במשחק הבינלאומי נגד טורקיה במערב ברלין.

בשנת 1952 הועבר פוסיפאל מעמדת מגן ימני לעמדת הקשר האמצעי. בתפקיד זה הוא נחשב לטוב ביותר בגרמניה בשנים אלה ואחד הטובים בכדורגל האירופי. עם זאת, במהלך הסיבוב הראשון של מונדיאל 1954, נפצע פוסיפאל ברבע גמר נגד יוגוסלביה, והשחקן ורנר ליבריץ של קייזרסלאוטרן שיחק במקומו. בהיותו שוב כשיר לחצי הגמר מול אוסטריה, הרברגר החזיר את פוסיפאל להרכב הפותח, אך מכיוון שליבריץ' שיחק טוב מאוד נגד יוגוסלביה, פוסיפאל שיחק בעמדת המגן ימני על חשבון פריץ לאבנד. האמון של הרברגר בפוסיפאל למרות פציעתו השתלמה שכן פוסיפאל הצליח מאוד בחצי הגמר ובגמר בעמדה החדשה והלא שגרתית בא שיחק. בשאר הקריירה הבינלאומית שלו, פוסיפאל המשיך לשחק בעמדת המגן ימני עם ליבריץ' במרכז הקישור. הוא סיים את קריירת הכדורגל בשנת 1958.

פוסיפאל נפטר בגיל 69 בהמבורג מאי ספיקת לב. הוא היה נשוי לגיזלה ונולדו להם שני בנים. בנו פאר פוסיפאל, ששיחק בקבוצת הבונדסליגה איינטרכט בראונשוויג, הוא גם שחקן כדורגל מקצועי לשעבר. נכדו פטריק פוסיפאל הוא גם כדורגלן מקצועי בהווה.

==קישורים חיצוניים==

קטגוריה:כדורגלני המבורג
קטגוריה:כדורגלני מונדיאל 1954
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:מגני כדורגל גרמנים
קטגוריה:מגני כדורגל רומנים
קטגוריה:מהגרים מרומניה לגרמניה
קטגוריה:גרמנים שנולדו ב-1927
קטגוריה:גרמנים שנפטרו ב-1997
קטגוריה:רומנים שנולדו ב-1927
La Cobra (אלבום)

La Cobra (באנגלית: The Cobra, ובעברית: הקוברה) הוא אלבום האולפן השני של הזמרת-יוצרת הארגנטינאית חימנה ברון. אלבום האולפן יצא לאור ב-2 באוגוסט 2019, בהוצאת עצמית ולא על ידי חברת תקליטים. מתוך האלבום יצאו ארבעת הסינגלים: "", "", "", ו-"".

עם יציאתו נכנס האלבום אל המקום השלישי במצעד האלבומים של ארגנטינה.

== רקע והפקה ==
אלבום האולפן הופק על ידי אנדר זמברנו, ג'ון לאונה, לוקאס בירנצוויג, מאורו דטמאסו, מאורו דה טומסו, ניקו קוטון, אורלנדו ויטו, ראק808 ויהוני אטלה. בארגנטינה זכה האלבום למעמד הפלטינה על מכירות של למעלה מ-40,000 עותקים במדינה.

בסמוך לצאתו, עלה אלבום האולפן לרשת הזרמת המדיה ספוטיפיי.

==רשימת רצועות==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארגנטינה (CAPIF)
|פלטינה
|40,000
|}

== היסטוריית יציאות לאור ==
{|class="wikitable plainrowheaders"
! מדינה
! תאריך יציאה
! חברת תקליטים
! פורמט
! מקור
|-
!scope="row"| ארגנטינה
| 2 באוגוסט 2019
| הוצאת עצמית
|הזרמת מוזיקה • הורדה דיגיטלית • תקליטור
|
|}

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומים בספרדית
אקיס צוחאדזופולוס

אקיס צוחאדזופולוס (ביוונית: Άκης Τσοχατζόπουλος; 31 ביולי 1939 – 27 באוגוסט 2021) היה פוליטיקאי יווני ששימש בין השנים 1981– 2004 כשר במספר משרדי ממשלה מטעם מפלגת התנועה הסוציאליסטית הפאן-הלנית, המוכרת גם בראשי התיבות "פאסוק" (ΠΑΣΟΚ). בין היתר כיהן שלוש פעמים כשר הפנים וכמו כן כשר הביטחון בממשלות אנדראס פפנדראו וקונסטנדינוס סימיטיס. 

הוא נמנה עם מקימי מפלגת פאסוק. נבחר לפרלמנט היווני לראשונה ב-1981, וכיהן בו עד שנת 2007. ב-1 בינואר 2011, בעקבות האשמות במספר שערוריות שחיתות, בהן "פרשת הצוללות היוונית", הצביע הפרלמנט היווני בעד העמדתו לדין. ב-7 באוקטובר 2013 הורשע בהלבנת הון, ולמחרת נגזרו עליו 20 שנות מאסר. באפריל 2018 שוחרר מהכלא בגלל בעיות בריאות.

== ביוגרפיה ==

הוא למד הנדסה אזרחית באוניברסיטה הטכנית במינכן, ובשנת 1967 קיבל תואר שני בהנדסת כלכלה.

ב-27 באוגוסט 2021 נפטר צוחאדזופולוס בבית חולים באתונה מהתקף לב.

== פעילות פוליטית ==

בשנת 1968 הצטרף לתנועת PAK (התנועה הליברלית הפאן-הלנית). הוא חבר-מייסד של מפלגת פאסוק. מאז שנת 1974 עד 1 בנובמבר 1990 שימש מזכיר הוועד המרכזי של המפלגה. הוא נבחר שוב לתפקיד ב-14 במאי 1994 ושירת בו עד 1995.
ב-1995 נבחר לחבר בקבינט הלאומי ביטחוני היווני. ב-1996 נבחר למזכיר הפוליטי של המפלגה. בין נובמבר 1995 לינואר 1996 החליף את ראש הממשלה אנדראס פאפאנדראו (שנבחר ב-1995). ב-1997 נבחר לסגן יושב ראש סיעת מפלגת הסוציאליסטים האירופאים.

=== תפקידים בממשלה ===
במהלך הקריירה הפוליטית שלו החזיק צוחאדזופולוס במספר תפקידי שרים בממשל היווני :
* שר לעבודות ציבור (21 באוקטובר 1981 - 5 באוקטובר 1984)
* שר העבודה (5 ביוני 1985 - 26 ביולי 1985)
* שר ליד ראש הממשלה (26 ביולי 1985 - 5 בפברואר 1987)
* שר הפנים (23 בספטמבר 1987 - 2 ביוני 1989)
* שר התחבורה והתקשורת (23 בנובמבר 1989 - 13 בפברואר 1990)
* שר הפנים (13 באוקטובר 1993 - 30 באוגוסט 1996)
* שר הביטחון הלאומי (25 בספטמבר 1996 - 24 באוקטובר 2001)
* שר הפיתוח (24 באוקטובר 2001 - 10 במרץ 2004)

== סקנדלים, ביקורת ופרשות שחיתות ==
בשנת 2004 הופנתה כלפיו ביקורת רבה על ידי התקשורת ובקרב הזירה הפוליטית היוונית בגלל חיי מותרו שניהל. כונה משום כך סוציאליסט "נציג של סוציאליזם השמפניה". הביקורת הגיעה בעקבות חתונת הפאר של אקיס בפריז ושהייתו במלון "ארבע העונות" היוקרתי בבירת צרפת. שם גם נראה נוסע במכונית יגואר כחולה. צוחאדזופולוס נהג לבלות בחופשות פאר, התגורר בבתים יקרים (בין היתר התגורר לתקופה מסוימת בבית צמוד קרקע שניתן היה לתאר כ"אחוזה" בשכונה פסיכיקו היוקרתית של אתונה) ועוד.

== קישורים חיצוניים ==

* 
* [https://web.archive.org/web/20110722004550/http://www.pasok.gr/portal/resource/contentObject/id/3be7cfb8-0fd3-4fe7-b65e-2e3af33858c2 ביוגרפיה של אקיס צוחאדזופולוס], באתר של מפלגת פאסוק
* [https://www.skai.gr/news/politics/atsoxatzopoulos-me-216-psifous-yper-apofasise-i-vouli-tin-askisi-poi הצבעה בנוגע להעמדה לדין בפרלמנט], באתר החדשות סקיי
* [https://web.archive.org/web/20170612181417/http://www.hri.org/news/greek/mpegr/1996/96-01-18_1.mpegr.html פסקה 5: הביוגרפיה של אקיס צוחאדזופולוס], באתר HRI (בעברית: רשת מקורות המידע היוונית)

קטגוריה:שרי ממשלת יוון
קטגוריה:אישי ציבור שהורשעו בדין
קטגוריה:סוציאליסטים
קטגוריה:יוונים שנולדו ב-1939
קטגוריה:יוונים שנפטרו ב-2021
נקודת מורו

נקודת מורו (באנגלית: Moureaux Point) היא לשון יבשה המהווה את הקצה הצפוני של חצי האי קראן באי לייז' בארכיפלג פאלמר, שבאנטארקטיקה.

== היסטוריה ==
=== גילוי ומיפוי הנקודה ===

לשון היבשה התגלתה ומופתה על ידי המשלחת הצרפתית לאנטארקטיקה (אשר חקרה את אנטארקטיקה בין השנים 1903–1905) בפיקודו של ז'אן-באטיסט שארקו.

לשון היבשה מופתה על ידי משלחת הסקר האווירי של שטחי חסות איי פוקלנד בין השנים 1955–1956.

=== מקור השם ===

שארקו נתן ללשון היבשה את שמה.

שארקו קרא ללשון היבשה על שמו של ט. מורו, שהיה מנהל מצפה הכוכבים פארק-סן-מור שליד פריז.

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==

<div class="mw-content-ltr">• NATIONAL GEOSPATIAL-INTELLIGENCE AGENCY, [https://msi.nga.mil/api/publications/download?key=16694492/SFH00000/Pub200bk.pdf&type=view Sailing Directions (planning Guide) and (enroute) for Antarctica], P 145</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:10337 נקודת מורו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110255 נקודות מורו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9918&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת מורו] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.83285275711068,-63.94875773895636,14&?query=&?map_type=hybrid תצלום לוויין של אזור נקודת מורו, וסימון מיקום האתרים סביבו] באתר copernix

== הערות שוליים ==

מורו
La Tonta

La Tonta (באנגלית: The Silly, ובעברית: המטופש) הוא אלבום הבכורה של הזמרת-יוצרת הארגנטינאית חימנה ברון. אלבום האולפן יצא לאור ב-2 באוגוסט 2019, בהוצאת עצמית ולא על ידי חברת תקליטים. מתוך האלבום יצאו שני סינגלים: "La Tonta" ו-"QLO".

עם יציאתו נכנס האלבום אל המקום ה-19 במצעד האלבומים של ארגנטינה. האלבום זכה בפרס ה-Premios Gardel.<ref></ref>

== רקע והפקה ==
כדי לקדם את אלבום הבכורה, הוציאה חימנה ברון כבר ביולי 2017, את הסינגל הראשון מתוכו "La Tonta". השיר זכה להצלחה רבה כאשר צבר למעלה מ-64 מיליון צפיות ביוטיוב, תוך שצבר למעלה מ-15 מיליון השמעות בספוטיפיי. בין היתר, מתפקד השיר כשיר הנושא של האלבום.

בסוף אוקטובר 2017, הוציאה ברון את השיר "QLO" כסינגל השני והאחרון מתוך האלבום. הקליפ של השיר זכה להצלחה נאה כאשר צבר 8 מיליון צפיות.

==רשימת רצועות==

== מיקומי שיא ==

== היסטוריית יציאות לאור ==
{|class="wikitable plainrowheaders"
! מדינה
! תאריך יציאה
! חברת תקליטים
! פורמט
! מקור
|-
!scope="row"| ארגנטינה
| 8 בספטמבר 2017
| הוצאת עצמית
|הזרמת מוזיקה • הורדה דיגיטלית • תקליטור
|
|}

== קישורים חיצוניים ==

== הערות שוליים ==

קטגוריה:אלבומי בכורה מ-2017
קטגוריה:אלבומים בספרדית
נקודת בברש

נקודת בברש (באנגלית: Bebresh Point; בבולגרית: нос Бебреш) היא לשון יבשה בחוף הצפון-מערבי של האי לייז' בארכיפלג פאלמר, שבאנטארקטיקה.

אורכה של לשון היבשה 1.3 קילומטרים.

לשון היבשה מהווה את הצד הצפוני של הכניסה למפרצון פאלאקאריה, והצד המערבי של הכניסה למפרץ בואהגיאינייוק.

המפרץ ממוקם 7.7 קילומטרים דרומית-מערבית לנקודת מורו; ו -11.3 קילומטרים צפונית-מזרחית לנקודת שאוו.

== היסטוריה ==
=== מפוי לשון היבשה ===

לשון היבשה מופתה לראשונה על ידי סוקרים בריטיים בשנת 1978.

=== מקור השם ===

הנקודה נקראת על שם הכפר בברש שבצפון בולגריה.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/display_name.cfm?gaz_id=136902 נקודת בברש] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.95466088885496,-63.9935964414742,15&?query=&?map_type=hybrid תצלום לוויין של אזור הנקודה, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
בברש
גיל יצחק

גיל יצחק (נולד ב-29 ביוני 1993) הוא כדורגלן ישראלי המשחק בעמדת החלוץ בבני יהודה תל אביב.

==קריירת מועדונים==
יצחק גדל במחלקת הנוער של בני יהודה תל אביב, וב-22 בינואר 2011, בגיל 17 וחצי, ערך את הופעת הבכורה שלו בליגת העל, כשפתח בהרכב במשחק מול מכבי חיפה בקריית אליעזר. בעונה שלאחר מכן המשיך לשחק בקבוצת הנוער וכבש 20 שערים בליגת העל לנוער. בעונת 2012/2013 הוא שיחק במקביל בקבוצת הנוער (במדיה כבש 18 שערים ב-15 משחקים) ובקבוצה הבוגרת, במדיה ערך 14 הופעות בליגת העל. את שער הבכורה שלו בקריירה כבש יצחק ב-13 באפריל 2013, במשחק מול מכבי תל אביב שהסתיים בתיקו 2–2 ובו הוא גם הוסיף בישול. בעונת 2013/2014 כבש שני שערים ב-18 הופעות בליגת העל, אך הקבוצה ירדה לליגה הלאומית לאחר שבמחזור האחרון סיימה בתיקו 1–1 מול מ.ס. אשדוד.

בעונת 2014/2015 כבש שלושה שערים ב-28 משחקים, וסייע לקבוצה להעפיל בחזרה לליגת העל. את עונת 2015/2016 הוא החל בבני יהודה, אך לא זכה לדקות משחק רבות, ועם הגעתו של החלוץ ג'וד נורו נופה מהסגל. ב-16 בדצמבר 2015 הושאל למכבי שעריים מליגה א' דרום עד לסוף העונה, עם אופציה לעונה נוספת. הוא כבש 12 שערים ב-19 משחקי ליגה וסייע לקבוצה להעפיל לליגה הלאומית. בעונת 2016/2017 כבש 11 שערים ב-36 הופעות בליגה הלאומית, וזכה עם הקבוצה בגביע הטוטו לליגת המשנה לאחר שבמשחק הגמר כבש את שער הניצחון בהארכה, אך בסופה ירדה הקבוצה בחזרה לליגה א'.

ב-12 ביוני 2017 חתם בהפועל ראשון לציון, ובעונת 2017/2018 כבש 11 שערים בליגה הלאומית. בעונת 2018/2019 כבש 20 שערים וזכה בתואר מלך השערים בליגה הלאומית. ב-31 בינואר 2019 חתם במכבי חיפה, והצטרף עם תחילת עונת 2019/2020. יצא עם הקבוצה למחנה אימונים ושיחק בהפסד להפועל באר שבע בגביע הטוטו, אך ב-5 בספטמבר 2019 הושאל בחזרה להפועל ראשון לציון, ועד תום העונה כבש במדיה 17 שערים בליגה הלאומית.

את עונת 2020/2021 החל ללא קבוצה, ולאחר שהחל להתאמן בהפועל תל אביב הוא הוחתם במועדון ב-14 בדצמבר 2020, ובאותו יום ערך את הופעת הבכורה שלו במדי הקבוצה, כשנכנס כמחליף במשחק מול מכבי חיפה. ב-7 בינואר 2021 כבש את שער הבכורה שלו במועדון, בהפסד 1–2 למ.ס. אשדוד. בסיום אותה העונה העפיל עם הקבוצה לגמר גביע המדינה, בו עלה כמחליף במהלך ההארכה בהפסד 1–2 למכבי תל אביב.

ב-20 ביוני 2021 חתם לעונה אחת בהפועל כפר סבא מהליגה הלאומית.

ב-12 ביוני 2022 חתם לעונה אחת במכבי נתניה מליגת העל. את שער הבכורה כבש במוקדמות הקונפרס ליג נגד איסטנבול בשקשהיר ב<ref></ref>-9 בינואר 2023 עבר להפועל אום אל-פחם מהליגה הלאומית.

ב-4 ביוני 2023 חתם במכבי קביליו יפו.ב-17 ביוני 2024 חתם בבני יהודה תל אביב.

===קריירה בינלאומית===
לזכותו של יצחק שלוש הופעות בנבחרת עד גיל 18, וכן שתי הופעות ושער אחד בנבחרת עד גיל 19. בשנת 2013 זומן לסגל הנבחרת הצעירה, במדיה ערך שלוש הופעות וכבש שער אחד.

==תארים==
;מכבי שעריים
* גביע הטוטו (הליגה הלאומית): 2016/2017

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני בני יהודה תל אביב
קטגוריה:כדורגלני מכבי שעריים
קטגוריה:כדורגלני הפועל ראשון לציון
קטגוריה:כדורגלני מכבי חיפה
קטגוריה:כדורגלני הפועל תל אביב
קטגוריה:כדורגלני הפועל כפר סבא
קטגוריה:כדורגלני מכבי נתניה
קטגוריה:כדורגלני הפועל אום אל-פחם
קטגוריה:כדורגלני מכבי יפו
קטגוריה:בוגרי תיכון עירוני ט' (תל אביב)
קטגוריה:ישראלים שנולדו ב-1993
טחן ניו זילנדי

טחן ניו זילנדי (שם מדעי: Myliobatis tenuicaudatus) הוא מין של בטאי ממשפחת הטחניים החי במימי דרום אוסטרליה ובניו זילנד והוא קרובו של המין טחן קליפורני. טחן זה לא מצוי בסכנת הכחדה בטבע.

הטחן מגיע לאורך של מטר ולאורך מרבי של 150 סנטימטרים ומשקל של 56 ק"ג, כאשר הנקבות גדולות יותר מהזכרים. הוא בעל "כנפיים" רחבות המופנות אחורה וצורתו עוזרת לו לשכב על קרקעית הים ולהסתתר. ראשו עגול דמוי-צפרדע ובעל פתחי זימים בולטים. בקצה הגוף ישנו זנב ארוך בעל עוקץ שבו ארס. הטחן יכול להצליף בזנבו כדי להזריק את הארס לאויב.

הוא שוכן במים רדודים במפרצים, שוניות אלמוגים ואזורי סלעים או כרי עשבים ולעיתים יימצא גם בשפכי נהרות לאורך ניו זילנד, האי נורפוק, איי קרמדק ובדרום אוסטרליה במדינות: טסמניה, קווינסלנד, ניו סאות' ויילס, ויקטוריה, אוסטרליה הדרומית ואוסטרליה המערבית. טחן זה נמצא גם במים בעומק 422 מטר.

הטחן הוא שוכן קרקעית המחפש באמצעות קולטני חשמל חדים טרף של דגים שונים, סרטנים, תולעים ורכיכות. הוא שואב את הטרף מהחול ומרסק את שריונו במלתעותיו הגדולות.

כמו שאר הטחנאים, נקבת טחן זה משריצה בין 2–20 צאצאים.

==קישורים חיצוניים==

== הערות שוליים ==

קטגוריה:בעלי חיים שתוארו ב-1877
קטגוריה:טקסונים שתוארו בידי ג'יימס הקטור
קטגוריה:טחניים
קטגוריה:מגה-פאונה של האוקיינוס השקט
קטגוריה:דגי ים בדרום אוסטרליה
מיצובישי סברין

מיצובישי סברין (בסינית: 新三代改款上市 , באנגלית: Mitsubishi Savrin) הוא מיניוואן מתוצרת יצרנית הרכב הסינית China Motor Corporation (CMC) אשר יצרה ומכרה את דגמי "מיצובישי סברין" בשותפות עם התאגיד הרב-לאומי מיצובישי מוטורס היפני, בין השנים 2001 – 2014 בטאיוואן.

בנוסף לייצור בטאיוואן, הדור הראשון מהדגם יוצר בעיר פוג'ואו בסין על ידי יצרנית הרכב הסינית Soueast (שם מלא: South East (Fujian) Motor Co., Ltd), חברה בבעלות, בשיתוף פעולה (joint venture) של 3 חברות: "China Motor Corporation" 25%, חברת "Fujian Motors Group" 50%, וקונצרן הרכב היפני מיצובישי מוטורס 25%.

==היצרן "China Motor Corporation"==

החברה הוקמה ביוני 1969 וחתמה על חוזה שיתוף טכנולוגי עם מיצובישי מוטורס בשנה שלאחר מכן. ב-12 בדצמבר 1973 "CMC" פתחה את מתקן הייצור הראשון שלהם ביאנגמי . תחילת ייצור הרכב היה בקצב של 300 כלי רכב בחודש, אך בזכות הצמיחה המהירה ופיתוח מתקן צביעה מתקדם, ייצר המפעל את 100,000 הרכבים שלו בשנת 1983.

במקור "China Motor Corporation" ייצרה רק כלי רכב מסחריים, אך מאז הרחיבו את פעילותם, והפיקו יותר ממאה אלף כלי רכב בשנה. נכון לעכשיו החברה מפעילה שלושה מפעלי ייצור.

בשנת 2005 קיבלה החברה אישור מממשלת סין, וחתמה על הסכם עם "דיימלר קרייזלר" לייצור מיניוואנים לשוק היבשת.

13.97 אחוז מהחברה בבעלות מיצובישי. כל הדגמים של "CMC" הם ממוצא מיצובישי מוטורס, המותאמים להתאמה לשוק הטאיוואני.

==דורות "מיצובישי סברין"==
* דור ראשון - יוצר בין השנים 2001–2004.
* דור שני - יוצר בין השנים 2004–2014.

=="מיצובישי סברין"==

* 5 דלתות.
* 7 מושבים.
* מנוע קדמי.
* מנוע בנזין.

== תמונות ==
<gallery mode="packed" heights="120">
קובץ:Mitsubishi Savrin Inspire first generation 001.jpg | "מיצובישי סברין", דור ראשון
קובץ:Mitsubishi Savrin 002.jpg | "מיצובישי סברין"
קובץ:Mitsubishi Savrin 001.jpg | "מיצובישי סברין"
קובץ: Mitsubishi Savrin Inspire 001.jpg | "מיצובישי סברין"
קובץ: Mitsubishi Savrin Inspire 002.jpg | "מיצובישי סברין"
קובץ:Mitsubishi Savrin Inspire 003.jpg | "מיצובישי סברין"
קובץ:Mitsubishi Savrin Inspire 004.jpg | "מיצובישי סברין"
קובץ:Mitsubishi Savrin second generation facelift 002.jpg | "מיצובישי סברין", דור שני
</gallery>

==ראו גם==
* מיצובישי מוטורס

==קישורים חיצוניים==

* 
* 
* 

==הערות שוליים==

קטגוריה:מיניוואנים
קטגוריה:דגמי מכוניות שהושקו ב-2001
קטגוריה:כלי רכב המיוצרים בטאיוואן
קטגוריה:כלי רכב המיוצרים בסין
סברין
יחסי ברוניי–שווייץ

יחסי ברוניי–שווייץ הם היחסים הדיפלומטיים הרשמיים שבין סולטנות נגרה ברוניי דארוסלאם לבין הקונפדרציה השווייצרית.

== היסטוריה ==
בין סולטנות נגרה ברוניי דארוסלאם לבין הקונפדרציה השווייצרית מתקיימים יחסים דיפלומטיים רשמיים. על פי אתר משרד החוץ השווייצרי, היחסים הדיפלומטיים הרשמיים שבין סולטנות נגרה ברוניי דארוסלאם והקונפדרציה השווייצרית הם יחסים דיפלומטיים חמים וידידותיים, אך יחסי המסחר שבין שתי המדינות מוגבלים מאוד.

שווייץ הכירה לראשונה בעצמאותה של ברוניי מהממלכה המאוחדת בסוף 1983, עוד לפני שנהפכה עצמאית, וכוננה עמה יחסים דיפלומטיים רשמיים בשנת 1984, שנת עצמאותה. ב-2001 ביקר החבר במועצת הברית של שווייץ פסקל קושפן בברוניי וזה היה הביקור הראשון של חבר ממשלה שווייצרי במקום. מפגשים מיוחדים שנערכו בין שתי המדינות התקיימו במרץ 2011 ובאפריל 2016 בבנדר סרי בגוואן עם נציגים זוטרים מצד שווייץ.

== יחסים כלכליים ==
היחסים הכלכליים שבין שווייץ לברוניי הם יחסים צנועים ומוגבלים מאוד. הכלכלה של הסולטנות תלויה באופן כמעט בלעדי בגז טבעי ובנפט. על מנת לחזק את הכלכלה, יצאה ברוניי בתוכנית בשם "Brunei Vision 2035" ב-2008. מטרתה המרכזית של התוכנית היא לגרום לברוניי להפוך להיות מאחת מעשר המדינות בעלות התמ"ג לנפש הגבוה ביותר בעולם. בעקבות התוכנית ברוניי הגבירה את ההשקעה בחינוך, פיתוחים טכנולוגיים ותשתיות. שווייץ תומכת בתוכנית.

ברוניי מציעה הזדמנויות עסקיות למשקעים שווייצריים, בעיקר בתחומים העיקריים של כלכלת המדינה, הגז הטבעי והנפט.

== נציגויות דיפלומטיות ==
* ברוניי אינה מיוצגת בשווייץ בדרג השגרירות. ברוניי מיוצגת בשווייץ בדרג הקונסולרי באמצעות קונסוליה רשמית שהיא מחזיקה בעיר ז'נבה.
* שווייץ אינה מיוצגת בברוניי בדרג השגרירות. שווייץ מיוצגת בברוניי בדרג הקונסולרי באמצעות קונסוליה רשמית שהיא מחזיקה בבנדר סרי בגוואן, בירת המדינה.

== שווייצרים בברוניי ==
על פי הלשכה השווייצרית המרכזית לסטטיסטיקה, בסוף שנת 2016 התגוררו בברוניי ארבעה עשר אזרחים שווייצרים.

== קישורים חיצוניים ==

* [https://www.eda.admin.ch/eda/en/fdfa/representations-and-travel-advice/brunei-darussalam/switzerland-brunei-darussalam.html Bilateral relations Switzerland–Brunei Darussalam], אתר משרד החוץ של שווייץ

== הערות שוליים ==
שעון Watchdog

Watchdog הוא טיימר חומרה שמשולב במעגלים אלקטרוניים, ונועד לאושש מערכת במקרה שהתוכנה נתקעת בלולאה אינסופית בגלל באג. כשהטיימר פוקע הוא לרוב מאתחל חומרתית את המערכת.

==דרך פעולה==
בפעולה תקינה המערכת מאתחלת טיימר פנימי יורד שכאשר הוא מגיע לאפס מתריע או מטפל בתקלה, בדרך כלל על ידי אתחול כלל המערכות. כל עוד המערכת בה נמצא ה-Watchdog תקינה, היא אמורה לאתחל את השעון לערך ההתחלתי שלו כל כמה זמן כדי למנוע את אתחול המערכות, פעולה זו מכונה לעיתים האכלה של ה-Watchdog ולעיתים בעיטה ב-Watchdog.

==Watchdog תוכנתי==
ניתן לממש Watchdog גם בתוכנה על ידי יצירת תהליכון שמתעורר כל כמה זמן ובודק שהוא 'אותחל' מאז הפעם הקודמת שהוא נקרא.
==מימושים==
===לינוקס===
בלינוקס קיימת אפשרות להריץ תהליכון ברקע, שבודק את תקינות המערכת כגון זמינות של משאבים ועומס העבודה של המעבד, על מנת למנוע קיפאון והרעבה, וכל פעם שהוא מופעל הוא מאתחל את ה-Watchdog, שיכול להיות חומרתי או תוכנתי.

==קישורים חיצוניים==
[https://www.embedded.com/introduction-to-watchdog-timers/ Introduction to Watchdog Timers] בלוג באתר [https://www.embedded.com embedded.com]

==הערות שוליים==

קטגוריה:חומרה
אינגרון הלגרד מקל

אינגרון הלגרד מקל (בגרמנית: Ingrun Helgard Möckel; 1941 – אוקטובר 1977) הייתה דוגמנית גרמנייה, מיס אירופה לשנת 1961.

==ביוגרפיה==
מקל גדלה בבאדן-באדן, בהיותה סטודנטית נבחרה ב-1960 למיס גרמניה.

בתחרות מיס תבל 1960 עלתה לשלב חצי הגמר.

בתחרות מיס עולם 1960 נבחרה לסגנית השלישית.

בתחרות מיס אירופה 1961 נבחרה למקום הראשון והוכתרה כמיס אירופה.

עקב הצלחותיה בתחרויות יופי היא הוחתמה כדוגמנית בסוכנות פורד מודלס והיא וויתרה על לימודיה.

ב-1966 נישאה לסוחר יוהנס נקרמן, בנו של הרוכב האולימפי יוזף נקרמן, נולדו להם שלושה ילדים והם התגוררו בפרנקפורט.

ב-1977 היא נהרגה בתאונת דרכים.

==קישורים חיצוניים==

* 
* 
* 
* 

קטגוריה:זוכות מיס גרמניה
קטגוריה:זוכות מיס אירופה
קטגוריה:משתתפות בתחרות מיס תבל 1960
קטגוריה:משתתפות בתחרות מיס עולם 1960
קטגוריה:הרוגות תאונות דרכים
קטגוריה:דוגמנים גרמנים
קטגוריה:הרוגי תאונות דרכים בגרמניה
קטגוריה:גרמניות שנולדו ב-1941
קטגוריה:גרמנים שנולדו ב-1941
קטגוריה:גרמניות שנפטרו ב-1977
קטגוריה:גרמנים שנפטרו ב-1977
צ'לסי סמית'

צ'לסי סמית (באנגלית: Chelsi Smith; נולדה ב-23 באוגוסט 1973 – 8 בספטמבר 2018) הייתה שחקנית, דוגמנית וזמרת אמריקאית. נבחרה למיס תבל 1995.

==ביוגרפיה==
סמית' נולדה בקליפורניה להורים בני תשע עשרה, אביה איש תחזוקה אפרו אמריקאי ואמה מזכירה לבנה.

הוריה התגרשו לפני שמלאו לה שנתיים ואמה שהייתה אלכוהוליסטית באותו זמן העניקה להוריה את המשמורת על צ'לסי וכך היא גדלה עם סביה, בהיותה בת שבע היא עברה עם סביה לטקסס, לאחר מכן סביה אף הם התגרשו.

היא למדה חינוך בסן ג'קינטו קולג (San Jacinto College).

ב-1994 התמודדה לראשונה במיס טקסס ארצות הברית, שנה לאחר מכן התמודדה שוב פעם בתחרות כנציגת אזור אחר בטקסס, היא זכתה בתחרות וגם קיבלה פרס על הסימפתיות שלה (Miss Congeniality), היא הייתה למיס טקסס ארצות הברית השחורה הראשונה.

כשהתמודדה בתחרות מיס ארצות הברית כבר מהסיבובים הראשונים בתחרות קיבלה ניקוד גבוה מהשופטים, מה שהוביל לזכייתה.

בתחרות מיס תבל 1995 נבחרה למקום הראשון, היא האמריקאית השישית שזכתה בתואר ומיס תבל הראשונה מטקסס.

היא השתתפה כידוענית בפרק של גלגל המזל והגישה פרס בפרס בחירת הקהל.

היא עבדה כדוגמנית למספר חברות, היא גם התארחה במספר סדרות טלוויזיה.

היא לקחה חלק בכתיבה ובהקלטה של השיר "Dom Da Da" שהיה חלק מפסקול הסרט הכי מתוק שיש.

ב-2003 שיחקה בסרט העצמאי "Playas Ball".

נפטרה מסרטן הכבד ב-8 בספטמבר 2018.

==קישורים חיצוניים==
* 

* [https://people.com/archive/hanging-tough-vol-43-no-19/ כתבה על צ'לסי סמית'] באתר People
* [http://nl.newsbank.com/nl-search/we/Archives?p_product=BX&s_site=sunherald&p_multi=BX&p_theme=realcities&p_action=search&p_maxdocs=200&p_topdoc=1&p_text_direct-0=0EB6236A2630EC49&p_field_direct-0=document_id&p_perpage=10&p_sort=YMD_date:D&s_trackval=GooglePM כתבה על צ'לסי סמית'] באתר Sun Herald

==הערות שוליים==

קטגוריה:שחקניות קולנוע וטלוויזיה אפרו-אמריקאיות
קטגוריה:זוכות מיס תבל
קטגוריה:זוכות מיס ארצות הברית
קטגוריה:זוכות מיס טקסס ארצות הברית
קטגוריה:משתתפות בתחרות מיס תבל 1995
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
קטגוריה:אמריקאיות שנפטרו ב-2018
קטגוריה:אמריקאים שנפטרו ב-2018
סמינר מעלות בית יעקב

סמינר מעלות בית יעקב (מכונה בקצרה מעלות) הוא סמינר חרדי ליטאי הממוקם בשכונת רמת שלמה בירושלים. בתיכון לומדות כ-500 בנות ובסמינר כ-300.

== הקמתו ==
הסמינר הוקם על ידי הרב אליעזר רוב, איש חינוך מבית וגן בשנת 1997. בתחילה שכן הסמינר במבנה ששימש בעבר כבית מלון והוסב לשמש כמבנה חינוך, בשכונת שמואל הנביא.

בשנת 2015 עבר הסמינר למבנה חדש בשכונת רמת שלמה.

בשנת 2016, לאחר שאירח ביקור של ראשי מפלגת דגל התורה בחנוכת המבנה החדש של הסמינר, נפטר מנהל הסמינר, אליעזר רוב לאחר שנאבק שנים במחלה<ref></ref>. לאחר פטירתו עבר ניהול הסמינר לאחיו הרב צבי רוב ולבנו הרב אריה רוב.

מנהלת התיכון הייתה בעבר מרים קורן. בעקבות המחלוקת בציבור הליטאי עזבה קורן, לאחר מכן שימשה כמנהלת צביה רוטנברג. בסוף חודש פברואר 2022 התקיימה מול התיכון עצרת מחאה, לאחר שפורסמו נגד רוטנברג האשמות על פגיעה מינית והיא המשיכה לכהן בתפקידהעד לסוף חודש מרץ 2022. לאחר העדויות, עזבה את הניהול ובמקומה נתמנתה מנהלת אחרת.

בתיכון לומדות 500 תלמידות<ref></ref>, 300 בסמינר ו-200 במרכז ההשתלמויות. במרכז ההשתלמויות מתקיימים לימודים לצורך הסמכה להוראה, לימודים לתואר ראשון אקוויוולנטי (שווה לדרגת שכר), לימודים לצורך קבלת גמולים למורות, תחומי העשרה כלליים.

== מאפייני הסמינר ==
הסמינר הוא סמינר חרדי ליטאי המורכב מתיכון לכיתות ט-יב, בו נערכים מבחני בגרות חלקית ומבחני חוץ. בתיכון ישנן ארבע כתות בשכבה מתוכן כיתה קטנה. בנוסף לתיכון בסמינר כיתות י"ג-י"ד בהן הכשרה במספר מסלולים ובהם הוראה, חינוך מיוחד, גננות, הנדסאות מחשבים, הנדסאות אדריכלות, ראיית חשבון ועיצוב פנים.

בתקופת הקורונה התקיימו הלימודים בשידור טלפוני ומייל.

עם הקמתו, שאפה הנהלת הסמינר להנהיג קו מתון יותר מהסמינרים שהיו קיימים בעבר הסמינר החדש והסמינר הישן במיוחד בקבלת בנות להורים שאינם אברכים, אך עם השנים הטשטשו ההבדלים בין הסמינרים.

בשנת 2012 פתח הסמינר גם מרכז השתלמויות למורות, המעניק דרגת שכר אקוויוולנטית לתואר BA, וכן השתלמויות למורות לצורך קבלת גמולי השתלמות, וכן מסגרות ללימודי ערב המעניקות תעודות הסמכה לחינוך מיוחד ולגננות ללומדות בהם מספר שנים.

== ראו גם ==
* סמינר בית יעקב
* מרכז בית יעקב למורות

== הערות שוליים ==

מעלות בית יעקב
קטגוריה:ירושלים: מוסדות חינוך
קטגוריה:רמת שלמה
צ'ארלס קונרד

צ'ארלס מגיל קונרד (באנגלית: Charles Magill Conrad; 24 בדצמבר 1804 – 11 בפברואר 1878) היה פוליטיקאי אמריקאי מלואיזיאנה, שכיהן כחבר הסנאט של ארצות הברית, כחבר בית הנבחרים של ארצות הברית וכחבר בקונגרס של הקונפדרציה. הוא כיהן גם בין השנים 1850 – 1853 כמזכיר המלחמה של ארצות הברית תחת נשיא ארצות הברית מילרד פילמור ולזמן קצר תחת הנשיא פרנקלין פירס.

==ביוגרפיה==
צ'ארלס מגיל קונרד נולד בווינצ'סטר שבווירג'יניה. בילדותו הוא עבר עם משפחתו למיסיסיפי ומאוחר יותר ללואיזיאנה. הוא התחנך אצל דר' הולד בניו אורלינס. באפריל 1842 הוא נבחר לסנאט, כדי למלא את מקומו של אלכסנדר מוטון שהתפטר. הוא כיהן בתפקיד עד מרץ 1843, כאשר לא עלה בידו להיבחר לתקופת כהונה נוספת. בין השנים 1849 – 1850 הוא כיהן כחבר בית הנבחרים, והתפטר כדי לקבל את משרת מזכיר המלחמה בקבינט של הנשיא פילמור. קונרד שימש בתפקיד זה מה-15 באוגוסט 1850 ועד 7 במרץ 1853. בדצמבר 1860 הוא הוביל את התנועה לפרישתה של לואיזיאנה מהאיחוד. בין השנים 1862 – 1864, במהלך מלחמת האזרחים הוא כיהן כחבר הקונגרס של הקונפדרציה מטעם לואיזיאנה. לאחר המלחמה הוא שב לעיסוקו הקודם, עריכת דין. קונרד נפטר בניו אורלינס ב-1878.

==קישורים חיצוניים==
* Wilson, J. G.; Fiske, J., eds. (1900). "Conrad, Charles Magill" . Appletons' Cyclopædia of American Biography. New York: D. Appleton.
* [https://history.army.mil/books/Sw-SA/Conrad.htm Charles Conrad biography at the United States Army Center of Military History]
* 
* 

קטגוריה:מזכירי המלחמה של ארצות הברית
קטגוריה:חברי הקבינט של ארצות הברית בממשל מילרד פילמור
קטגוריה:חברי הסנאט של ארצות הברית מלואיזיאנה
קטגוריה:סנאטורים חברי המפלגה הוויגית
קטגוריה:חברי בית הנבחרים של ארצות הברית מלואיזיאנה
קטגוריה:חברי בית הנבחרים של ארצות הברית מטעם המפלגה הוויגית
קטגוריה:אמריקאים שנולדו ב-1804
קטגוריה:אמריקאים שנפטרו ב-1878
רבאצ'יזאורוס

רבאצ'יזאורוס (שם מדעי: Rebbachisaurus; מילולית: "הלטאה של רבאצ'י") הוא סוג של דינוזאור דמוי דיפלודוקוס ממשפחת הרבאצ'יזאוריים אשר חי לפני 99 מיליון שנה בקרטיקון העליון של צפון אפריקה, בשטח שמרביתו הוא במדבר סהרה. מאובניו התגלו במרוקו, אלג'יריה וניז'ר והוגדרו ב-1954. בסוג זה היה מין אחד - Rebbachisaurus garasbae. משמעות שמו הוא משבט מרוקאי חצי-נוודי (Rebbachi).

דינוזאור זה דמה דמיון קרוב מאוד לדינוזאור בן אותה משפחה, ריוסוזאורוס (Rayososaurus) מפטגוניה, ארגנטינה וחלק מהחוקרים סוברים שזו הוכחה לקשר יבשתי בין אפריקה לאמריקה הדרומית גם בעת הקרטיקון.

הרבאצ'יזאורוס הגיע לאורך 14–20 מטרים ולמשקל 7 טון מטרי (או 7.7 טון קצר). היה לו צוואר בינוני, זנב מצליף כמו של הדיפלודוקוס וראש קטן בעל שיניים דקות שנועדו לאכילת צמחים.

==קישורים חיצוניים==

קטגוריה:ראבאכיוזאוריים
קטגוריה:דינוזאורים שחיו בקרטיקון עליון באפריקה
קטגוריה:מאובני טקסונים שתוארו ב-1954
ריכרד הילדברנט

ריכרד הרמן הילדברנדט (בגרמנית: Richard Hermann Hildebrandt; 13 במאי 1897, וורמס – 10 במרץ 1952, ורשה) היה פוליטיקאי בגרמניה הנאצית, חבר הרייכסטאג, ומפקד אס אס בכיר. כיהן כראש המשרד הראשי לגזע והתיישבות של האס אס (Rasse- und Siedlungshauptamt der SS).

== קריירת אס אס ==
מ-1943 ועד לכידתו ב-1945, עמד בראש המשרד הראשי לגזע והתיישבות (SS-Rasse und Siedlungshauptamt; RuSHA) בדרגת אובר-גרופנפיהרר. הוא הורשע באחד ממשפטי נירנברג, המכונה משפט RuSHA, בגין חלקו בתוכנית האב למזרח באזור דנציג - מערב פרוסיה. עבודתו כללה יישוב מחדש של גרמנים בשטח הכבוש הנאצי לאחר שגירשו את המשפחות הילידיות מאותן ארצות. כראש המשרד הוא היה אחראי גם על ביצוע מבחן הגזע הרשמי על אוכלוסיית השטחים הכבושים לצורך סלקציה גזעית. הוא הוצא להורג בגין פשעי מלחמה.

== פשעים נגד האנושות ==
בית הדין הבינלאומי לפשעי מלחמה מצא אותו אשם, מעבר לכל ספק, בפשעים הבאים נגד האנושות:
* חטיפת ילדים זרים;
* הפלות כפויות על עובדי המזרח;
* לקיחת קטינים מעובדים מזרחיים;
* ענישה בלתי חוקית ולא צודקת של אזרחים זרים על קיום יחסי מין עם גרמנים;
* הפגיעה בשעתוק של אזרחי אויב;
* פינוי כפוי ויישוב מחדש של אוכלוסיות;
* גרמניזציה כפויה של אזרחי אויב;
* ניצול אזרחי אויב כעבדים.<ref name="crime">United Nations War Crimes Commission, "[https://books.google.com/books?id=IyWOF_lzPlYC&pg=RA2-PA33&dq=Richard+Hildebrandt&ei=Y7OuS8ntEZTSNMLvpKEM&cd=1#v=onepage&q=Richard%20Hildebrandt&f=false Law reports of Trials of War Criminals]," pp. 33-34, 36 (1997).</ref>

באישום נפרד על השתתפות במבצע אותנסיה, בית הדין מצא כי היא בוצעה על ידי הילדברנדט רק נגד אזרחי גרמניה, ומסיבה זו לא היוותה פשע נגד האנושות.<ref name="crime"/> בגלל חברותו באס אס, הוא נמצא אשם גם בחברות בארגון פשע.

בית הדין גזר עליו 25 שנות מאסר, אך לאחר מכן הוא הועבר לרשויות פולניות להמשך הליכים פליליים.<ref>Giles MacDonogh, "[https://books.google.com/books?id=GcWxhlQVnHIC&pg=PA464&lpg=PA464&dq=Richard+Hildebrandt+executed&source=bl&ots=GR6JNL_de9&sig=5hkuWFs8i9_HBF1uPP417R3fzFY&hl=en&ei=47yuS7mhKoXYNvbPyJkF&sa=X&oi=book_result&ct=result&resnum=5&ved=0CBUQ6AEwBA#v=onepage&q=Richard%20Hildebrandt%20executed&f=false After the Reich: The Brutal History of the Allied Occupation]," p. 464 (2009).</ref> כתוצאה מההליך הפולני הוא נתלה בוורשה בשנת 1952.

== קישורים חיצוניים ==

* [http://www.reichstag-abgeordnetendatenbank.de/selectmaske.html?pnd=119357836&recherche=ja Verhandlungen des Deutschen Reichstags]

== הערות שוליים ==

קטגוריה:וורמס: אישים
קטגוריה:אנשי אס אס
קטגוריה:אנשים שהורשעו על ידי בית הדין הבין-לאומי בנירנברג
קטגוריה:פושעי מלחמה נאצים שהוצאו להורג
קטגוריה:מקבלי אות הזהב המפלגתי
קטגוריה:בוגרי אוניברסיטת קלן
קטגוריה:אישים שהוצאו להורג בפולין
קטגוריה:גרמנים שנולדו ב-1897
קטגוריה:גרמנים שנפטרו ב-1952
חולדה ארוכת-שיער

חולדה ארוכת-שיער (שם מדעי: Rattus villosissimus) היא מין של חולדה החיה ביבשת אוסטרליה בטבע. היא ידועה בעיקר בעת שאוכלוסיות שלה התפרצו בתנאים שונים, אך מעבר לכך היא לא נחקרה.
== מאפיינים ==
אורכם של הזכרים עד 187 מ"מ, אורך הזנב 150 מ"מ ומשקלו עד 156 גרם. אורך הנקבות 166 מ"מ, אורך הזנב 141 מ"מ ומשקלה עד 112 גרם. חולדה זו בעלת שיער ארוך בצבע אפור ומתחתיו שערות נוספות שחורות ושערות באזור הבטן בעלי גוון אפרפר. השערות הארוכות עוזרות להגן על החלקים הפגיעים שלה. החולדה בעלת אוזניים גדולות, כפות ורודות וזנב ארוך העוזר לשמור על איזון.

היא מצויה ברחבי רוב מדינות אוסטרליה, ולאחר עונת גשמים מוצלחת האוכלוסייה מגדילה את עצמה עד למאות יחידים לדונם. אוכלוסיות מתפרצות נרשמו בניו סאות' ויילס, קווינסלנד, אוסטרליה המערבית, אוסטרליה הדרומית והטריטוריה הצפונית. היא חיה בטבע בערבות עשב, מישורים נרחבים, אזורי תת-מדבר וגם באדמות מרעה של שיבולת-שועל או דורה. לאחר ירידת גשמים היא יכולה להימצא באזורים יבשים אף יותר.

החולדה היא אוכלת כל בין השאר מעלים שונים, שורשים, זרעים וחרקים. חלק מהחוקרים מעריכים שהיא מגוונת בבשר ואף בקניבליזם. החולדה פעילה בעיקר בלילה.

לחולדה טורפים רבים, ביניהם תנשמות, דאות, שועלים ונחשים שונים וכן חתולים וכלבים שהתפראו. להגנה היא מסתתרת מרבית זמנה מתחת לקרקע או בשבילים בצמחייה גבוהה.

==קישורים חיצוניים==

==הערות שוליים==

קטגוריה:טקסונים שתוארו בידי אדגר רייבנסווד וייט
קטגוריה:עכברים (תת-משפחה)
קטגוריה:אוסטרליה: יונקים
קטגוריה:אוסטרליה: בעלי חיים אנדמיים
קטגוריה:בעלי חיים שתוארו ב-1898
וינקו ילובאץ

וינקו ילובאץ (בקרואטית: Vinko Jelovac; נולד ב-18 בספטמבר 1948) הוא כדורסלן עבר ומאמן כדורסל קרואטי-סלובני, בגובה 2.08 מטר, ששיחק בעמדת הסנטר. בעונת 1997/1998 אימן את מכבי תל אביב. בשנת 2012 נבחר להיכל התהילה של הספורטאים הסלובנים .

==ביוגרפיה==
ילובאץ נולד בפאזין, הרפובליקה הסוציאליסטית של קרואטיה, יוגוסלביה. הוא שיחק לאורך כל הקריירה שלו באולימפיה ליובליאנה. בשנים 1973 ו-1974 נבחר לספורטאי השנה הסלובני, כן באותן שנים השתתף במשחק האולסטאר של פיב"א . בשנת 1970 היה שותף לזכיית קבוצתו באליפות הליגה היוגוסלבית בכדורסל.

ילובאץ שיחק במדי נבחרת יוגוסלביה בכדורסל, והשתתף באולימפיאדת 1972 ובאולימפיאדת 1976 (מדליית כסף). זכה עם הנבחרת במדליית זהב באליפות העולם בכדורסל 1970 ובמדליית כסף באליפות העולם בכדורסל 1974. כמו כן זכה במדליית זהב עם הנבחרת בטורנירים אליפות אירופה בכדורסל 1973, אליפות אירופה בכדורסל 1975 ואליפות אירופה בכדורסל 1977 ובמדליית זהב באליפות 1971 של משחקי הים התיכון.

לאחר פרישתו הפך למאמן כדורסל, בעונת 1997/1998 אימן את מכבי תל אביב והיה שותף לזכייה בדאבל (אליפות וגביע). לאחר שעזב את מכבי תל אביב חתם בציבונה זאגרב, אך פוטר לאחר שנה וחודשיים בעקבות ארבעה הפסדים רצופים. לאחר מכן אימן בק.ק ספליט.

==קישורים חיצוניים==

* [https://basket.co.il/all-time-coaches.asp?CoachId=254 פרופיל מאמן] באתר מנהלת הליגה בכדורסל

==הערות שוליים==

קטגוריה:מאמני מכבי תל אביב בכדורסל
קטגוריה:כדורסלני אולימפיה ליובליאנה
קטגוריה:כדורסלנים יוגוסלבים
קטגוריה:מאמני כדורסל קרואטים
קטגוריה:ילידי 1948